Den Vest-Sjællandske Avis, 1834-05-31
Søndagen den 27de April blev i Over-Jægermesterens Hr. v. Naryschkins Hotel i St. Petersborg det store Bal givet, som Adelen i det St. Peterborgske Gouvernement havde foranstaltet i Anledning af at Storfyrste-Thronfølgeren var traadt ind i sin Myndighedsalder, og som blev forherliget ved Keiserens, Keiserindens, Storfyrste Thronfølgerens, de to ældste Storfyrstinder Marias og Olgas, Storfyrste Michaels og Storfyrst. inde Helenas Nærværelse. Det diplomatiske Corps, Rigets første Dignitarier, de Cavallerer og Damer, som kunne præsenteres ved Hoffet, Generalitetet, et stort Antal Gardeofficere, Stadshauptmand og nogle Kiøbmænd i Hovedstaden vare indbudne dertil. Gemakkerne i det Naryschkinske Gemak straalede med en ubeskrivelig Pragt i Glandsen af mange tusinde Voxlys, hvilke omgave Søilerne i Dandsesalen i Form af Guirlander; selv for den meest ovede Pen maatte det mislykkes at skildre Synet af de forskielligste Uniformer, som straalede i Guld og Sølv, og Rigdommen og Elegancen af Damernes Dragt, som var prydet med Juveler og Blomster. Det var en Tryllefest i Ordets fulde Betydning, selv den rigeste Jndbildningskraft vilde ikke formaae at udfinde noget, som ikke der viiste sig for det henrykkede Øie. Jsær var Keiserindens Cabinet udziret med en uovergiængelig Smag og med en Pragt, som minder og Fablerne i tusinde og een Nat. Flora havde der forenet alle Zoners Skatte; det var en Blomsterbouqvet, hvorover Paradisets Foraar, syntes at svæve, hvor alle Sandserne svælgede i den sødeste Henrykkelse, og bleve som berusede af Duften og Farvernes Glands af tusinde Blomster og Knopper. Jntet kan udholde Sammenligning med dette Feecabinet, undtagen den store Spisesal, som til denne Høitidelighed var bygget i Gaarden i Form af et Telt. J Baggrunden i Salen var det Keiserlige Taffel opsat paa en Estrade; og nedenfor denne Forhøining gik fem store Taffeler igiennem hele Længden af Salen. Paa den anden Ende af disse var et Chor, hvori Sangerinderne, Demoisellerne Carl og Heinefetter, Orchestret og de Keiserlige Hof sangere havde taget Plads. Over det Keiserlige Taffel var anbragt et Malerie, som forestillede det gamle Kreml eller Czarernes gamle Palads i Moskau, hvori Storfyrste=Thronfølgeren er fød; og ved Choret var anbragt en Aftegning af Peter den Stores Statue, og paa begge Sider Vaabnene af de 6 Distrikter af det Petersborgske Gouvernement. Keiseren og Thronfølgeren bare Gardekosakkernes simple Nationaldragt, Keiserinden ligeledes en Russisk Nationalcostume, en Guirlande af hvide Roser omkrandsede hendes Pande. Ved Fontanka, lige for det Naryschkinske Palads, var opført en Forhøining, hvorpaa Keiserens og Keiserindens Navne straalede i en Sol, og under dem Storfyrste Thronfølgerens Navnetræk i en Brillant ild. Begge Bredderne af Fontanka vare prydede med mange tusinde farvede Lamper, hvis spraglende Pragt speilede sig i Bølgerne. Nogle smaae Chalupper, fulde af Sangere og glimrende af Farver indtil Spidsen af Masterne, svømmede omkring paa Fontanka; mange Baade, som tilhørte private Personer, eller vare leiede af dem, havde forenet sig med denne Flotille. En talles Menneskesværm bølgede op og ned af de festlig illuminerede Kays, og frydede sig til den tidlige Morgen ved den pragtfulde Jllumination, den henrivende Musik og de Russiske Nationalsange, som afvexlende opfyldte Luften. Det var et ubeskriveligt skiønt og rørende Momment, da Monarken lod sig see paa Altanen, og den forsamlede Menneskemasse blottede Hovederne, og sang den Russiske Folkesang; Gud bevare Keiseren. Først Kl. 3 om Morgenen forlod den Keiserlige Familie denne fortryllende Fest, hvis Minde saameget mere behagelig foresvæver Siælen, som at der ikke passerede det mindste ulykkelige Tilfælde uagtet den uhyre Sværm paa Gaderne.